IMISLab/GreekWikipedia huggingface dataset:
Κυβέρνηση Κωνσταντίνου Κανάρη 1848

Η Κυβέρνηση Κωνσταντίνου Κανάρη 1848 (Οκτώβριος 1848 - Δεκέμβριος 1849), αντικατέστησε την Κυβέρνηση Γεωργίου Κουντουριώτη η οποία είχε υποβάλει την παραίτησή της ήδη από τα μέσα Αυγούστου 1848.

 «Πρωθυπουργός» ή και («Πρόεδρος του υπουργικού συμβουλίου» : Κωνσταντίνος Κανάρης«Επί των Εξωτερικών και του Βασιλικού Οίκου γραμματεύς της Επικράτειας»: Κωνσταντίνος Θ. Κολοκοτρώνηςλόγω του θανάτου του Κολλίνου Κολοκοτρώνη, ο Αναστάσιος Λόντος ανέλαβε στις 13 - 1 - 1949, το υπουργείο (ΦΕΚ Α4/1849) - αντικαταστάθηκε προσωρινά την 1 - 3 - 1849 από τον Γεώργιο Ράλλη - αντικαταστάθηκε στις 17 - 7 - 1849 από τον Γεώργιο Γλαράκη«Επί των Εσωτερικών γραμματεύς της Επικράτειας»: Αναστάσιος Λόντος- αντικαταστάθηκε στις 13 - 1 - 1849 από τον Γεώργιο Γλαράκη - μετακινήθηκε στο Υπουργείο Εξωτερικών και αντικαταστάθηκε στις 17 - 7 - 1849 από τον Δημήτριο Χρηστίδη - αντικαταστάθηκε στις 28 - 7 - 1849 από τον Λυκούργο Κρεστενίτη (ΦΕΚ Α27/1849)«Επί των Οικονομικών γραμματεύς της Επικράτειας»: Δημήτριος Βούλγαρης (ορκίστηκε στις 15/10)- αντικαταστάθηκε στις 17 - 7 - 1849 από τον Λυκούργο Κρεστενίτη - αντικαταστάθηκε στις 28 - 7 -1849 από τον Ζηνόβιο Βάλβη (ΦΕΚ Α27/1849)«Επί των Στρατιωτικών γραμματεύς της Επικράτειας»: Αναστάσιος Μαυρομιχάλης- αντικαταστάθηκε στις 17 - 7 - 1849 από τον Κίτσο Τζαβέλλα«Επί της Δικαιοσύνης γραμματεύς της Επικράτειας»: Γεώργιος Α. Ράλλης- αντικαταστάθηκε στις 17 - 7 - 1849 από τον μέχρι τότε βουλευτή Ιωάννη Αντωνόπουλο«Επί των Εκκλησιαστικών και Δημοσίας Εκπαιδεύσεως γραμματεύς της Επικράτειας»: Δημήτριος Καλλιφρονάς «Επί των Ναυτικών γραμματεύς της Επικράτειας»: Κωνσταντίνος Κανάρης Τον Μάρτιο του 1849 ψηφίστηκε το νομοσχέδιο για την δημιουργία «Διοικητικής Αστυνομίας» η οποία συμπεριέλαβε και τις διευθύνσεις Αγορανομίας και Αγροφυλακής - στους δήμους Αθήνας και Πειραιά. Αστυνομικά καθήκοντα ασκούσαν μέχρι τότε οι δημοτικοί υπάλληλοι, ενώ με το νέο νομοσχέδιο, τη διεύθυνση της Αστυνομίας αναλάβει ιδιαίτερη δημόσια υπηρεσία, υπαχθείσα στο υπουργείο των Εσωτερικών. Παράλληλα, δημιουργήθηκαν και τέσσερα αστυνομικά τμήματα στην Αθήνα και ένα στον Πειραιά.
Νομική Κύρωση του 1549

Η Pragmatica sanctio του 1549 - ήταν διάταγμα διοικητικού χαρακτήρα του Αυτοκράτορα της Αγίας Ρωμαϊκής Αυτοκρατορίας Κάρολου Ε΄. Με το διάταγμα επετεύχθη η ενσωμάτωση των λεγόμενων Δεκαεπτά Επαρχιών (της σημερινής Ολλανδίας, του Βελγίου και του Λουξεμβούργου) σε ένα αδιαίρετο έδαφος, διατηρώντας τα υπάρχοντα έθιμα, νόμους και μορφές της κυβέρνησης εντός των επαρχιών. Η νομική κύρωση μετέτρεψε τα εδάφη σε μια ενιαία οντότητα, της οποίας οι Αψβούργοι θα ήταν οι κληρονόμοι. Μετά την παραίτηση του Καρόλου Ε΄ ο 1555, οι Δεκαεπτά Επαρχίες πέρασαν στον γιο του, Φίλιππο Β΄ της Ισπανίας. Η νέα πολιτική, που επιβλήθηκε από το εξωτερικό, εξόργισε πολλούς κατοίκους, οι οποίοι έβλεπαν τις επαρχίες τους ως ξεχωριστές οντότητες. Αυτό και άλλες μοναρχικές πράξεις, όπως η δημιουργία επισκοπών και η δημοσίευση νόμων κατά των αιρέσεων, αύξησε τη δυσαρέσκεια, που πυροδότησε την έκρηξη της Ολλανδικής Εξέγερσης.

 Το έγγραφο γράφτηκε στα μεσαιωνικά γαλλικά. Οι ακόλουθες περιοχές, που ονομάζονται συλλογικά nos Pays de pardeçà («τα εδάφη μας εδώ γύρω», που σημαίνει τις Κάτω Χώρες, σε αντίθεση με το nos Pays de par delà, («τα εδάφη μας εκεί πέρα», που σημαίνει την Φρανς-Κοντέ και αρχικά επίσης το δουκάτο της Βουργουνδίας) αναφέρονται στην Πραγματική Κύρωση του 1549: Flandres: η κομητεία της Φλάνδρας (σύγχρονα ολλανδικά: Vlaanderen, σύγχρονα γαλλικά: Flandre). Artois ή Arthois: η κομητεία του Aρτουά (σύγχρονα ολλανδικά: Artesië, σύγχρονα γαλλικά: Artois). Haynau: η κομητεία του Αινώ (σύγχρονα ολλανδικά: Henegouwen, σύγχρονα γαλλικά: Hainaut). Brabant: το δουκάτο της Βραβάντης. Λουξεμβούργο: το δουκάτο του Λουξεμβούργου (σύγχρονα Ολλανδικά/Γερμανικά: Luxemburg, σύγχρονα Λουξεμβουργιανά: Lëtzebuerg). Gueldres: το δουκάτο του Χέλρε (σύγχρονα ολλανδικά: Gelre, προκάτοχος της επαρχίας Χέλντερλαντ). Limbourg, Faulquemont, Daelhem et d'autres nos pays d'Outremeus: το δουκάτο του Λίμπουργκ, η κομητεία Φάλκενμπουργκ (σύγχρονα γαλλικά: Fauquemont), η κομητεία Ντάλχεμ και οι άλλες «δικές μας» [=των Αψβούργων] χώρες Πέραν του Μεύση, δηλαδή στην άλλη πλευρά του ποταμού Μεύση (σύγχρονα ολλανδικά: Landen van Overmaas ή Overmaze). Hollande: η κομητεία της Ολλανδίας. Ναμούρ: η κομητεία του Ναμύρ (σύγχρονα ολλανδικά: Namen). Frize: η κυριότητα της Φρεισίας (σύγχρονα Ολλανδικά: Friesland, σύγχρονη Φρισία: Fryslân). Overyssel et Groeninghe: η κυριότητα του Οβεράισελ και η κυριότητα του Χρόνινχεν. Uytrecht: η κυριότητα της Ουτρέχτης. Lille, Douay et Orchies: η καστελλανία της Λιλ (σύγχρονα ολλανδικά: Rijsel), Ντουαί και Oρσή. Zelande Bewest et Beoisterschelt: η κομητεία της Ζηλανδίας δυτικά και ανατολικά του ποταμού Σκάλδη (σύγχρονα ολλανδικά: Zeeland Bewesten-en Beoostenschelde) Malines: η κυριότητα του Mέχελεν (Μεσελέν). Συνθήκη της Βουργουνδίας του 1548
Άννι Άλμπερς

Η Άννι Άλμπερς (γεννήθηκε ως Ανελίζ Έλζε Φρίντα Φλάισμαν, 12 Ιουνίου 1899 – 9 Μαΐου 1994) ήταν γερμανοαμερικανίδα καλλιτέχνης της κλωστοϋφαντουργίας, δημιουργός έργων τέχνης με εκτύπωση , γνωστή για τη δημιουργία έργων που κινούνται μεταξύ των παραδοσιακών τεχνικών και της τέχνης.

 Η Άννι Άλμπερς γεννήθηκε ως Ανελίζ Έλζε Φρίντα Φλάισμαν στις 12 Ιουνίου 1899 στο Βερολίνο της Γερμανίας. Η μητέρα της καταγόταν από οικογένεια που εργαζόταν σε εκδοτική βιομηχανία και ο πατέρας της ήταν επιπλοποιός. Από την παιδική της ηλικία έδειξε ενδιαφέρον για τις τέχνες. Σε νεαρή ηλικία ζωγράφισε και σπούδαζε ζωγραφική υπό τον ιμπρεσιονιστή καλλιτέχνη Μάρτιν Μπράντενμπουργκ, την περίοδο 1916-19, αλλά στη συνέχεια μετά από μια συνάντηση με τον καλλιτέχνη Όσκαρ Κόκοσκα ο οποίος βλέποντας ένα πορτρέτο της την ρώτησε απότομα «Γιατί ζωγραφίζεις;», αποθαρρύνθηκε πολύ από το να συνεχίσει."Η Άλμπερς αποφάσισε τελικά να παρακολουθήσει τη σχολή τέχνης, ακόμα και αν οι προκλήσεις για τους φοιτητές τέχνης συχνά ήταν μεγάλες και οι συνθήκες διαβίωσης σκληρές. Αυτός ο τρόπος ζωής ήρθε απότομα σε αντίθεση με την εύπορη και άνετη ζωή που είχε συνηθίσει να ζει. Παρακολούθησε το Κουνστγκεβερμπεσούλε στο Αμβούργο μόνο για δύο μήνες το 1919 και στη συνέχεια, τον Απρίλιο του 1922, άρχισε τις σπουδές της στο Μπαουχάους στη Βαϊμάρη.Στο Μπάουχαους, ξεκίνησε το πρώτο έτος υπό τον Γκέοργκ Μούχε και στη συνέχεια υπό τον Γιοχάνες Ίττεν. Οι γυναίκες αποκλείστηκαν από συγκεκριμένα γνωστικά αντικείμενα που διδάσκονταν στη σχολή με αποτέλεσμα το δεύτερο έτος να μην μπορεί πλέον να παρακολουθήσει το εργαστήριο υαλουργίας με τον μελλοντικό σύζυγό της Γιόζεφ Άλμπερς. Ο Άλμπερς ανέβαλε την συμμετοχή της σε εργαστήριο υφαντουργίας, το οποίο ήταν το μόνο εργαστήριο διαθέσιμο για γυναίκες. Με εκπαιδευτή την Γκούντα Στελτσλ, ωστόσο σύντομα έμαθε να εκτιμά τις προκλήσεις της κατασκευής με αφή και άρχισε να παράγει γεωμετρικά σχέδια. On Designing. The Pellango Press, New Haven, CT, 1959. Second edition, Wesleyan University Press, Middletown, CT, 1962. First paperback edition, Wesleyan University Press, 1971 ((ISBN 0-8195-3024-7)). On Weaving. Wesleyan University Press, Middletown, CT, 1965. Baro, Gene. 'Anni Albers.' Brooklyn Museum, Brooklyn, NY. 1997. Troy, Virginia Gardner, 'Anni Albers and Ancient American Textiles: From Bauhaus to Black Mountain,' Ashgate 2002.
Κώμη Κεπίρ

Η Κώμη Κεπίρ είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Vasili». www.prio-cyprus-displacement.net. Αρχειοθετήθηκε από το πρωτότυπο στις 28 Σεπτεμβρίου 2018. Ανακτήθηκε στις 28 Σεπτεμβρίου 2018.
Base Mérimée

Η Base Mérimée είναι βάση δεδομένων σχετικά με την γαλλική αρχιτεκτονική κληρονομιά. Δημιουργήθηκε το 1978, ενώ ψηφιοποιήθηκε το 1995 από το Υπουργείο Πολιτισμού και Επικοινωνίας και πιο συγκεκριμένα την Διεύθυνση Αρχιτεκτονικής και Κληρονομιάς. Η ονομασία της προέρχεται από τον συγγραφέα Προσπέρ Μεριμέ, ο οποίος υπήρξε, επίσης, γενικός επιθεωρητής των ιστορικών μνημείων. Η συγκεκριμένη βάση δεδομένων ενημερώνεται ανά τακτά χρονικά διαστήματα.

 Η Base Mérimée περιλαμβάνει πληροφορίες οι οποίες προέρχονται από την υπηρεσία των ιστορικών μνημείων και τον γενικό κατάλογο πολιτισμικής κληρονομιάς. Σχετίζεται με την θρησκευτική, οικιακή, αγροτική, σχολική, στρατιωτική και βιομηχανική αρχιτεκτονική. Η βάση περιλαμβάνει δύο τύπους σελίδων: τον γενικό κατάλογο της πολιτισμικής κληρονομιάς: πρόκειται για δελτία σήμανσης των φακέλων των καταλόγων οι οποίοι δημιουργήθηκαν με το πέρας των ερευνών που έλαβαν χώρα ανά την χώρα από τις τοπικές υπηρεσίες καταλογογράφησης, καθώς και σύντομες πληροφορίες προερχόμενες από προκριματικούς καταλόγους, καταγραφές, παλαιότερους φακέλους και μελέτες με στόχο την αναγνώριση ως « Κληρονομιά του 20ού αιώνα », αξιοθαύμαστος κήπος, κτλ. τα ιστορικά μνημεία: πρόκειται για σημειώσεις οι οποίες δημιουργήθηκαν με βάση τα μέτρα προστασίας που πάρθηκαν έπειτα από την ψήφιση του νόμου περί των ιστορικών μνημείων του 1913, με παραπομπή στα νομοθετικά διατάγματα επικύρωσης της κατάταξης και εγγραφής τους ως ιστορικά μνημεία.Η Base Mérimée δεν περιλαμβάνει αποκλειστικά τα κτίρια τα οποία προστατεύονται ως ιστορικά μνημεία. Η βάση διέθετε το 2005 περίπου 20.0000 σελίδες, εκ των οποίων 147.000 για τον κατάλογο και 42.000 για τα ιστορικά μνημεία. 35.000 σελίδες έχουν απεικόνιση στην Base Mémoire. 13.500 πλήρεις ενημερωτικοί φάκελοι είναι συνδεδεμένοι με τις σελίδες. Επίσημη Ιστοσελίδα Πλαίσιο αναζήτησης Mérimée
Περιφέρεια Δυτικού Καζακστάν

Η περιφέρεια Δυτικού Καζακστάν (καζακικά: Батыс Қазақстан облысы, Batıs Qazaqstan oblısı‎) είναι μια περιφέρεια του Καζακστάν. Η πρωτεύουσά της είναι το Οράλ, επίσης γνωστή ως Ουράλσκ, μια πόλη περίπου 200.000 κατοίκων.

 Η περιφέρεια συνορεύει με τη Ρωσία και βρίσκεται κοντά στα Ουράλια Όρη. Ο ποταμός Ουράλης είναι το σύνορο μεταξύ Ασίας και Ευρώπης και πηγάζει από τη Ρωσία και εκβάλλει στην Κασπία Θάλασσα, περνάει από την περιφέρεια. Αυτό σημαίνει ότι το δυτικό μέρος της περιφέρειας ανήκει στην Ανατολική Ευρώπη. Διασχίζεται από το βορειοανατολικό τμήμα του ίσου γεωγραφικού μήκους και πλάτους. Η περιφέρεια Δυτικού Καζακστάν έχει πλειοψηφία Καζάκων, με ποσοστό 69.8% και οι Ρώσοι αντιπροσωπεύουν το 27.4% του πληθυσμού. Ο αριθμός Γερμανών, Πολωνών και Ουκρανών είναι πολύ χαμηλός λόγω της γεωγραφίας της περιοχής. Η περιφέρεια διαιρείται σε δώδεκα επαρχίες και την πόλη του Οράλ. Το Οράλ και το Ακσάι έχουν καθεστώς πόλης στην περιφέρεια. Η πρωτεύουσα Οράλ είναι το σπίτι του μόνου συλλόγου επαγγελματικού μπάντι, του Ακζάϊικ. Το 2016, η τοπική ομάδα κέρδισε το εθνικό πρωτάθλημα.
Crunk&B

Το Crunk&B είναι ένα είδος μουσικής που συνδυάζει την κρανκ μουσική και το σύγχρονο R&B. Τόσο ο όρος όσο και η μουσική επινοήθηκαν από τον αφού παρήγαγε το "Yeah!" για τον Usher και το "Okay" για την Nivea το 2004.

 "Yeah!" – Usher featuring Lil Jon και Ludacris "Okay" – Nivea featuring Lil Jon και YoungBloodZ "Run It!" – Chris Brown featuring Juelz Santana "I Like That" - Houston featuring Chingy, Nate Dogg και I-20 "Touch" - Amerie "Goodies" - Ciara featuring Petey Pablo "Girlfight" - Brooke Valentine featuring Lil Jon και Big Boi
Όσιος Νείλος ο νέος

Ο Όσιος Νείλος ο νέος (επίσης Όσιος Νείλος του Ροσάνο ή Όσιος Νείλος, ο εκ Καλαβρίας, 910 - 27 Δεκεμβρίου 1005) ήταν μοναχός, ηγούμενος και ιδρυτής του Ιταλο-ελληνικού μοναχισμού στη νότια Ιταλία. Είναι άγιος της Ανατολικής Ορθόδοξης και της Ρωμαιοκαθολικής Εκκλησίας, και η μνήμη του τιμάται στις 26 Σεπτεμβρίου.

 Γεννήθηκε σε μια ελληνική οικογένεια του Ροσάνο, στο βυζαντινό θέμα της Καλαβρίας. Παντρεύτηκε για κάποιο διάστημα και απέκτησε και μια κόρη. Κάποια ασθένεια τον έστρεψε στην θρησκεία και έκτοτε εκάρη μοναχός και εργάστηκε για την εδραίωση του μοναχικού τάγματος του Αγίου Βασιλείου στην Ιταλία. Ήταν γνωστός για την ασκητική του ζωή, τις αρετές του και τη θεολογική του παιδεία. Για ένα διάστημα έζησε ως ερημίτης, αλλά η φήμη του έφερε πολλούς οπαδούς του στο Ροσάνο, τους οποίους άρχισε να διδάσκει. Σύντομα συνειδητοποίησε ότι θεωρούνταν κάτι σαν τοπική αρχή και, όταν έμαθε ότι συζητούνταν να χειροτονηθεί επίσκοπος, έφυγε στην Κάπουα, όπου έμεινε δεκαπέντε χρόνια. Κατόπιν πέρασε ορισμένες περιόδους της ζωής του σε διάφορα μοναστήρια που είτε ίδρυσε ο ίδιος είτε αποκατέστησε. Αν και ο Νείλος κατηύθυνε τους μοναχούς του σύμφωνα με τους κανόνες του Αγίου Βασιλείου, εντούτοις διατηρούσε εγκάρδιες σχέσεις και με τους Βενεδικτίνους του Μόντε Κασίνο, όπου πέρασε λίγο χρόνο, καθώς και στο μοναστήρι του Αλεξίου στην Ρώμη. Οι κανόνες του Αγίου Βασιλείου ήταν μία από τις πηγές που χρησιμοποίησε ο Βενέδικτος για την σύνταξη των κανόνων του δικού του τάγματος. Όταν εκδιώχθηκε ο Πάπας Γρηγόριος Ε΄ (996–999) από την Ρώμη, ο Νείλος αντιτάχθηκε στον σφετερισμό της Αγίας Έδρας από τον Αντίπαπα Φιλάγαθο της Πιατσέντζας. Σύμφωνα με τον μαθητή και βιογράφο του, Βαρθολομαίο, το 998 ο Νείλος έσπευσε στην Ρώμη για να μεσολαβήσει εκ μέρους ενός συμπατριώτη του από το Ροσάνο, του Ιωάννη Φιλάγαθου, ο οποίος, παρά την συμβουλή του Νείλου, είχε συνεργαστεί με τον Ρωμαίο ευγενή Κρεσέντιο με σκοπό να εκθρονίσουν τον συγγενή του αυτοκράτορα Όθωνα Γ΄, Πάπα Γρηγόριο Ε΄. Όταν αργότερα ο Φιλάγαθος βασανίστηκε και ακρωτηριάστηκε, ο Νείλος κατηγόρησε τον Γρηγόριο και τον αυτοκράτορα για αυτό το έγκλημα, προφητεύοντας ότι «η κατάρα του ουρανού αργά ή γρήγορα θα επηρέαζε τις σκληρές καρδιές τους». Το σημαντικότερο έργο του Νείλου ήταν η ίδρυση, το 1004, του διάσημου ελληνικού μοναστηριού της Grottaferrata, κοντά στο Frascati, σε εδάφη που του παραχώρησε ο Γρηγόριος, κόμης του Τοσκούλου. Ο Νείλος θεωρείται ο πρώτος του ηγούμενος. Εκείνη την εποχή η Καλαβρία βρισκόταν υπό τη βυζαντινή κυριαρχία και ήταν ελληνική όσον αφορά την γλώσσα, τον πολιτισμό και την πνευματική και λειτουργική παράδοση. Η μονή τηρεί το βυζαντινό τυπικό ως σήμερα. Ο Νείλος πέρασε το τέλος της ζωής του εν μέρει στη Μονή της Αγίας Αγάθης στο Τοσκούλο και εν μέρει σε ένα ερημητήριο στο Valleluce κοντά στη Gaeta. Πέθανε στην Μονή της Αγίας Αγάθης το 1005. Ο Όσιος Νείλος θεωρείται προστάτης άγιος των γραφέων και καλλιγράφων. Santa Maria di Grottaferrata Αρχειοθετήθηκε 2019-02-03 στο Wayback Machine. saint.gr Ντέιβιντ Πολ Χέστερ. Monasticism and Spirituality of the Italo-Greeks . Τόμος 55 του έργου «Ανάλεκτα Βλατάδων». Πατριαρχικόν Ίδρυμα Πατερικών Μελετών, 1992. σελ. 200–221.
Μανουέλ Μαρίν

Ο Μανουέλ Μαρίν (Manuel Marín González, 21 Οκτωβρίου 1949 - 4 Δεκεμβρίου 2017) ήταν Ισπανός πολιτικός, πρώην υπουργός του υπουργικού συμβουλίου της Ισπανίας. Ήταν μέλος της Ευρωπαϊκής Επιτροπής και πρόεδρος της Επιτροπής Σαντέρ μετά τη συνταξιοδότηση του Ζακ Σαντέρ. Θεωρείται ο πατέρας του προγράμματος Erasmus.

 Ο Μαρίν γεννήθηκε στην επαρχία Θιουδάδ Ρεάλ, στην πόλη Καστίγια Λα Μάντσα. Σπούδασε Nομική στο Πανεπιστήμιο Κομπλουτένσε της Μαδρίτης και συνέχισε με το ευρωπαϊκό δίκαιο στο Πανεπιστήμιο Νανσύ της Γαλλίας και με ευρωπαϊκές σπουδές στο Κολέγιο της Ευρώπης στη Μπρυζ του Βελγίου. Από το 1974 ήταν ήδη μέλος του ισπανικού σοσιαλιστικού εργατικού κόμματος (PSOE) και το 1977 εξελέγη στο ισπανικό υπουργικό συμβούλιο (επανεκλογή το 1979 και το 1982), εκπροσωπώντας την επαρχία Θιουδάδ Ρεάλ. Τότε είναι που ξεκίνησε το ενδιαφέρον του στις ευρωπαϊκές υποθέσεις. Κατά τη διάρκεια της θητείας του στο υπουργικό συμβούλιο, ήταν μέλος της Eπιτροπής Άμυνας και της Eπιτροπής Εξωτερικών Υποθέσεων και έγινε εκπρόσωπος του PSOE στην Επιτροπή Εξωτερικών Υποθέσεων. Έγινε επίσης Γραμματέας της διεθνούς πολιτικής της ομοσπονδιακής επιτροπής του PSOE, αντιπρόεδρος της ένωσης των σοσιαλιστικών κομμάτων της Ευρωπαϊκής Επιτροπής και μέλος της κοινοβουλευτικής συνέλευσης του Υπουργείου της Ευρώπης από 1 Ιανουαρίου 1978 έως 1 Απριλίου 1983. Μετά την ολοκλήρωση της θητείας στην επιτροπή Πρόντι, ο Μαρίν επέστρεψε στην Ισπανία. Εξελέγη στην επαρχία Θιουδάδ Ρεάλ με το PSOE στις γενικές εκλογές της 12ης Μαρτίου 2000 και της 14ης Μαρτίου 2004. Μετά τις τελευταίες εκλογές, εξελέγη εκπρόσωπος τύπου του ισπανικού υπουργικού συμβουλίου. Ήταν μέλος της Παγκόσμιας Επιτροπής Μετανάστευσης. Ο Μανουέλ Μαρίν ήταν παντρεμένος με δυο παιδιά. Ο Μαρίν πέθανε στην Μαδρίτη στις 4 Δεκεμβρίου 2017 σε ηλικία 68 ετών από καρκίνο του πνεύμονα. Manuel Marín στην Ευρωπαϊκή Επιτροπή.
Αβδέλλα Γρεβενών

Η Αβδέλλα είναι ενα χωριό και έδρα ομώνυμης τοπικής κοινότητας και δημοτικής ενότητας, του δήμου Γρεβενών, της περιφερειακής ενότητας (τέως νομού) Γρεβενών, στην περιφέρεια Δυτικής Μακεδονίας, σύμφωνα με το πρόγραμμα Καλλικράτης. Πρίν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομό Γρεβενών, στο γεωγραφικό διαμέρισμα Μακεδονίας.

 Η Αβδέλλα είναι χωριό μεγάλου υψομέτρου στο δυτικό άκρο του νομού Γρεβενών. Βρίσκεται κοντά στα όρια με το νομό Ιωαννίνων και στις ανατολικές κλιτύς της Βόρειας Πίνδου, σε κατάφυτη περιοχή στα όρια του εθνικού δρυμού Βάλια Κάλντα. Απέχει 43 χλμ. περίπου ΝΔ. των Γρεβενών. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 43,295 χμ² (2011). Ο οικισμός εμφανίζεται το 1918 ως Αβδέλα και ορίζεται έδρα της ομώνυμης κοινότητας του νομού Κοζάνης. Το 1928 η ονομασία του διορθώθηκε σεΑβδέλλα και το 1964 υπήχθη στον νομό Γρεβενών. Με το ΦΕΚ 87Α - 07/06/201 ο οικισμός αποσπάται από την κοινότητα Αβδέλλας και προσαρτάται στο δήμο Γρεβενών. Πριν το 1800, το χωριό βρισκόταν στη θέση «Φαντίνες», αλλά οι κάτοικοι, κυρίως μεγάλες οικογένειες Βλάχων κτηνοτρόφων, μετακινήθηκαν στη σημερινή θέση λόγω καλύτερου κλίματος. Μετά την υποταγή του χωριού στους Οθωμανούς, δόθηκε αυτονομία και άλλα προνόμια, τα οποία χάθηκαν κατά την εποχή του Αλή Πασά. Κατά την Ελληνική επανάσταση του 1821 οι Αβδελλιώτες ξεσηκώθηκαν και προσέφεραν στον αγώνα. Σημαντικότερος αγωνιστής του '21 ήταν ο Μάρτος Ράμμος, πρωτοπαλίκαρο του Οδυσσέα Ανδρούτσου. , καθώς επίσης και οι Μπρέσιος και Μπέζας.Το 1867, στο χωριό ιδρύεται ρουμανικό σχολείο από τον Αποστόλη Μαργαρίτη. Οι Αβδελλιώτες συμμετείχαν στο Μακεδονικό αγώνα με κυριότερους Μακεδονομάχους, τούς Ζήση Βέρρο και Ιωάννη Χατζηγιάννη. Το 1905, ομάδα φιλορουμανικών οικογενειών υπέστη επίθεση στο δρόμο από Ελληνικά αποσπάσματα. Την ίδια χρονιά, Έλληνες αντάρτες έκαναν επιδρομή στο χωριό, σκότωσαν κάποιους από τους Ρουμανίζοντες αρχηγούς και έκαψαν σπίτια. Το χωριό κάηκε άλλη μια φορά, στις 14 Ιουλίου 1944, από τους Γερμανούς. Η Αβδέλλα είναι η ιδιαίτερη πατρίδα των αδελφών Μανάκη, Μίλτου και Γιάννη, οι οποίοι ήταν οι πρώτοι Έλληνες κινηματογραφιστές και προτομές τους βρίσκονται στην κεντρική πλατεία του χωριού, του βλαχόφωνου Μακεδονομάχου Βέρρου Ζήση και του ξυλογλύπτη Δημήτρη Αγοράστη. Ζήσης Βέρρος, Μακεδονομάχος οπλαρχηγός. Αδελφοί Μανάκη (Ιωάννης και Μιλτιάδης), πρωτοπόροι κινηματογραφιστές. Η εκκλησία του Αγίου Νικολάου στην ανατολική είσοδο του οικισμού. Οι προτομές των αδελφών Μανάκη Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Οργανισμός εκδόσεων «Ελλάδα», χάρτες (Βαρελάς) Ν.Α. Γρεβενών - Αβδέλλα Ιστορία του χωριού ΕΡΤ - Μένουμε Ελλάδα - Στο χωριό Αβδέλλα Συλλογή φωτογραφιών από το χωριό
Πρίγκιπας Φρειδερίκος της Δανίας

Ο πρίγκιπας Φρειδερίκος (πλήρες όνομα: Φρειδερίκος Ανδρέας Ερρίκος Χριστιανός, Frederik André Henrik Christian, 26 Μαΐου 1968) είναι ο κληρονομικός διάδοχος του θρόνου της Δανίας. Μητέρα του είναι η Βασίλισσα της Δανίας Μαργαρίτα Β΄ και πατέρας του ο πρίγκιπας Ερρίκος.

 Γεννήθηκε στις 26 Μαΐου 1968 στην Κοπεγχάγη και βαπτίστηκε στις 24 Ιουνίου 1968. Ονομάστηκε Φρειδερίκος προς τιμήν του παππού του Βασιλιά Φρειδερίκου Θ'. Η μητρική γλώσσα του Φρειδερίκου είναι η Δανέζικη, ωστόσο γνωρίζει αρκετά καλά γαλλικά, (την μητρική γλώσσα του πατέρα του), αγγλικά και γερμανικά. Στις 14 Μαΐου 2004 παντρεύτηκε την Μαίρη Ελισάβετ Ντόναλντσον, μια Αυστραλέζα σύμβουλο επιχειρήσεων, που είχε γνωρίσει στους Ολυμπιακούς Αγώνες του Σύδνεϋ το 2000, στον Καθεδρικό Ναό της Κοπεγχάγης.. Το ζευγάρι απέκτησε τέσσερα παιδιά: τον Πρίγκιπα Χριστιανό της Δανίας (2005-) την Πριγκίπισσα Ισαβέλλα της Δανίας (2007-) τον Πρίγκιπα Βικέντιο της Δανίας (2011-) την Πριγκίπισσα Ιωσηφίνα της Δανίας (2011-)Ο Φρειδερίκος ενδιαφέρεται ιδιαίτερα για θέματα επιστημονικά και περιβαλλοντικά. Έχει ιδιαίτερη έλξη προς τα αθλήματα, ενώ είναι μέλος της Διεθνούς Ολυμπιακής Επιτροπής. Αξιοσημείωτο αναφοράς είναι ότι έχει τρέξει σε μαραθωνίους στην Κοπενχάγη, τη Νέα Υόρκη και το Παρίσι. 26 Μαΐου 1968 – 14 Ιανουαρίου 1972: Η Αυτου Βασιλική Υψηλότητα Πρίγκιπας Φρειδερίκος της Δανίας 14 Ιανουαρίου 1972 – 29 Απριλίου 2008: Η Αυτου Βασιλική Υψηλότητα Ο Διάδοχος Πρίγκιπας της Δανίας 29 Απριλίου 2008 – μέχρι σήμερα: Η Αυτου Βασιλική Υψηλότητα Ο Διάδοχος Πρίγκιπας της Δανίας, Κόμης του Μονπεζά Official website of the Danish royal family
2/39 Σύνταγμα Ευζώνων

Το 2/39 Σύνταγμα Ευζώνων "ΑΝΤΙΣΤΡΑΤΗΓΟΥ ΣΠΥΡΟΥ ΜΟΥΣΤΑΚΛΗ" (2/39 ΣΕ) είναι ιστορική μονάδα του Ελληνικού Στρατού Ξηράς. Παλαιότερα ήταν σύνταγμα Ευζώνων (ελαφρύ πεζικό). Το όνομα και η παράδοση του συντάγματος αποτελεί μέρος του ονόματος του Κέντρου Εκπαίδευσης Νεοσύλλεκτων Μεσολογγίου.

 Το σύνταγμα ιδρύθηκε στις 23 Δεκεμβρίου 1913 έχοντας έδρα το Μεσολόγγι. Η ίδρυση του έγινε κατά την αναδιοργάνωση του Ελληνικού Στρατού μετά τουν Βαλκανικούς Πολέμους.Το σύνταγμα πολέμησε στις επιχειρήσεις του Μακεδονικού μετώπου του Α΄ Παγκοσμίου Πολέμου, αποτελώντας μέρος της 3ης Μεραρχίας Πεζικού. Το σύνταγμα πολέμησε από τις 25 Απριλίου 1918 μέχρι το τέλος του πολέμου στην περιοχή των Πρεσπών. Μετά τη Συμμαχική διάλυση του γερμανοβουλγαρικού μετώπου το φθινόπωρο, το σύνταγμα έκανε προέλαση προς το Πίροτ. Μαζί με την υπόλοιπη μεραρχία, μεταφέρθηκε στη Σμύρνη τον Αύγουστο του 1920, και πήρε μέρος σε όλες τις μετέπειτα επιχειρήσεις της μικρασιατικής Εκστρατείας μέχρι την Μικρασιατική Καταστροφή του 1922. Κατά τη διάρκεια του ελληνοϊταλικού πολέμου του 1940-41, το σύνταγμα αποτελούσε μέρος της 8ης Μεραρχίας Πεζικού και ήταν μια από τις πρώτες ελληνικές στρατιωτικές μονάδες που πολέμησαν με τους Ιταλούς. Το σύνταγμα υπηρέτησε καθ ' όλη τη σύγκρουση και διαλύθηκε μετά την συνθηκολόγηση του ελληνικού στρατού στους Γερμανούς τον Απρίλιο του 1941. Στις 2 Δεκεμβρίου 1950 ιδρύθηκε Κέντρο Εκπαίδευσης Νεοσυλλέκτων στο Μεσολόγγι. Στις 31 Αυγούστου 1965 απέκτησε την ονομασία "12ο Σύνταγμα Πεζικού" πριν μετονομαστεί σε "2/39 Σύνταγμα Ευζώνων" στις 26 Ιουνίου 1978. Στις 26 Σεπτεμβρίου 2000, το σύνταγμα απέκτησε την τιμητική ονομασία "Σχης. Καραχρήστος" προς τιμήν του διοικητή του, Συνταγματάρχη Βλάση Καραχρήστο, ο οποίος σκοτώθηκε πολεμώντας στις 20 Αυγούστου 1921. Για την εν καιρώ πολέμου υπηρεσία του, το σύνταγμα έχει παρασημοφορηθεί δύο φορές με το υψηλότερο στρατιωτικό βραβείο της Ελλάδας, την Κλάση Ταξιάρχη του Αριστείου Ανδρεία: έχει τιμηθεί μια φορά για τις δράσεις του στο μακεδονικό Μέτωπο, και άλλη μια φορά για τις μάχες στις οποίες συμμετείχε την άνοιξη και το καλοκαίρι του 1921, ειδικά στην διήμερη μάχη του Αβγκίν κοντά στη Προύσα τον Μάρτιο. Το σύνταγμα τιμήθηκε με τον Σταυρό πολέμου 1914-1918 για τις δράσεις του στο μακεδονικό Μέτωπο.Το σύνταγμα και το κέντρο εκπαίδευσης βρίσκεται στο "Στρατόπεδο Σπύρος Μουστακλής" στα βόρεια προάστια του Μεσολογγίου.
Anella Olímpica

Η Anella Olímpica (ολυμπιακός δακτύλιος) είναι το ολυμπιακό πάρκο, το οποίο βρίσκεται στο λόφο Μονζουίκ (Montjuic) της Βαρκελώνης. Ήταν ο κύριος χώρος διεξαγωγής των αθλημάτων των Ολυμπιακών Αγώνων του 1992. Στον Ολυμπιακό Δακτύλιο περιλαμβάνονται οι κυριότερες εγκαταστάσεις, καθώς εκεί έγιναν η Τελετή Έναρξης και Λήξης των Ολυμπιακών Αγώνων.

 Ολυμπιακό Στάδιο (καταλανικά: Estadi Olímpic Lluís Companys). Κατασκευάστηκε το 1936 αλλά ανακαινίστηκε πλήρως το 1992 για τους Ολυμπιακούς Αγώνες. Η χωρητικότητα του είναι 55.926 θεατές (70.000 στους Ολυμπιακούς). Φιλοξένησε τις τελετές έναρξης και λήξης καθώς και τα αγωνίσματα του στίβου. Κλειστό γυμναστήριο Σεντ Ζορντί (καταλανικά: Palau Sant Jordi). Σχεδιάστηκε από τον Ιάπωνα αρχιτέκτονα, Αράτα Ισοζάκι και εγκαινιάστηκε το 1990. Η χωρητικότητα του είναι 17.000 θεατές και φιλοξένησε τα αγωνίσματα της γυμναστικής. Κολυμβητήριο Μπερνάτ Πικορνέλ (καταλανικά: Piscines Bernat Picornell). Αποτελείται από τρεις πισίνες, κλειστή 50μ., ανοικτή 50μ. (3.000 θεατών) και πισίνα καταδύσεων. Φιλοξένησε την κολύμβηση, συγχρονισμένη κολύμβηση και υδατοσφαίριση. Δημοτικό κολυμβητήριο Μονζουίκ (καταλανικά: Piscina Municipal de Montjuïc). Περιλαμβάνει μια ανοικτή πισίνα 25μ. και μια πισίνα καταδύσεων. Φιλοξένησε τις καταδύσεις και αγώνες υδατοσφαίρισης. Εθνικό Ινστιτούτο Φυσικής Αγωγής της Καταλονίας (INEFC). Σχεδιάστηκε από τον Καταλανό αρχιτέκτονα, Ρικάρντ Μποφίλ και στεγάζει το πανεπιστήμιο αθλητισμού. Τηλεπικοινωνιακός πύργος Μονζουίκ (καταλανικά: Torre de Comunicacions de Montjuïc), του Σαντιάγο Καλατράβα. Η πλατεία (σπιανάδα), ένα σουρεαλιστικό δάσος από μεταλλικές κολόνες, που σχεδιάστηκε από τη σύζυγο του Ισοζάκι, Άικο. Ιστοσελίδα της πόλης της Βαρκελώνης Αρχειοθετήθηκε 2009-12-28 στο Wayback Machine.
Σάρον Τέιτ

Η Σάρον Τέιτ Πολάνσκι (Sharon Marie Tate Polanski, 24 Ιανουαρίου 1943 - 9 Αυγούστου 1969) ήταν Αμερικανίδα ηθοποιός και μοντέλο. Κατά τη διάρκεια της δεκαετίας του 1960, έπαιξε μικρούς τηλεοπτικούς ρόλους προτού εμφανιστεί σε ταινίες ενώ εμφανιζόταν τακτικά σε περιοδικά μόδας ως μοντέλο ή κορίτσι του εξωφύλλου. Αφού έλαβε θετικές κριτικές για τις κωμικές και δραματικές ερμηνείες της, η Τέιτ χαιρετίστηκε ως μία από τις πιο ελπιδοφόρες νεοφερμένες του Χόλυγουντ.

 Η Σάρον Τέιτ γεννήθηκε στις 24 Ιανουαρίου του 1943, στο Ντάλας του Τέξας των Ηνωμένων Πολιτειών. Κόρη στρατιωτικού, αναγκαζόταν να μετακομίζει συχνά στην παιδική της ηλικία, λόγω των μεταθέσεων του πατέρα της. Έκανε το κινηματογραφικό της ντεμπούτο το 1966 με την αποκρυφιστικού θέματος ταινία Τα 13 μάτια του Σατανά (Eye of the Devil). Η πιο γνωστή ερμηνεία της ήταν ως Τζένιφερ Νορθ στην καλτ ταινία Η κοιλάδα με τις κούκλες (Valley of the Dolls, 1967), κερδίζοντας μία υποψηφιότητα για Χρυσή Σφαίρα. Η τελευταία ολοκληρωμένη ταινία της Τέιτ, Δώδεκα Συν Ένα (12+1), προβλήθηκε το 1969 μετά το θάνατό της. Έπαιξε, επίσης, και στη Νύχτα των βρυκολάκων (The Fearless Vampire Killers) του Ρόμαν Πολάνσκι, τον οποίο παντρεύτηκε το 1968. Στις 9 Αυγούστου του 1969, η Τέιτ και τέσσερις άλλοι δολοφονήθηκαν από μέλη της οικογένειας Μάνσον στο σπίτι που μοιραζόταν με τον Πολάνσκι. Τη στιγμή του θανάτου της, ήταν οκτώμιση μηνών έγκυος στο γιο του ζεύγους. Μία δεκαετία μετά τη δολοφονία της Τέιτ, η μητέρα της ηθοποιού, Ντόρις Τέιτ, εξαιτίας της αυξανόμενης γοητείας των δολοφόνων στο κοινό και του ενδεχομένου να τους δοθεί χάρη, οργάνωσε δημόσια εκστρατεία που οδήγησε σε τροποποιήσεις του ποινικού νόμου της Καλιφόρνιας. Η μητέρα της Τέιτ δήλωσε ότι ο νόμος «θα βοηθήσει να μετατρέψει την κληρονομιά της Σάρον από θύμα δολοφονίας σε σύμβολο των δικαιωμάτων των θυμάτων». Το 2014 κυκλοφόρησε ένα βιβλίο από την αδελφή της Σάρον Τέιτ, Ντέμπρα Τέιτ, με τίτλο Sharon Tate: Recollection
O’G3NE

Οι O’G3NE ( παλιότερα γνωστές ως Greek Cockneys) είναι Ολλανδικό γυναικείο συγκρότημα με τρία μέλη. Το συγκρότημα αποτελείται από τις αδερφές Λίζα, Έιμι και Σέλυ, από τις οποίες οι δύο τελευταίες είναι δίδυμες. Το 2007 εκπροσώπησαν την Ολλανδία στον Παιδικό Διαγωνισμό Τραγουδιού της Eurovision με το τραγούδι "Adem in, Adem uit" ("Εισέπνευσε, εξέπνευσε"). Στις 19 Δεκεμβρίου 2014, ήταν οι νικήτριες της 5ης σεζόν του The Voice of Holland, κερδίζοντας ένα δισκογραφικό συμβόλαιο με την εταιρεία EMI. Έγιναν το πρώτο τρίο που κέρδισε σε κάποιο The Voice παγκοσμίως.Στις 29 Οκτωβρίου 2016 ανακοινώθηκε ότι θα εκπροσωπούσαν την Ολλανδία στον Διαγωνισμό Τραγουδιού Eurovision 2017. Στις 2 Μαρτίου 2017 ανακοινώθηκε το τραγούδι τους "Lights and Shadows". Προκρίθηκαν στον τελικό του διαγωνισμού και έλαβαν την ενδέκατη θέση στον τελικό, με 150 βαθμούς.

 Η Lisa Vol γεννήθηκε στις 21 Ιουνίου 1994 (23 ετών). Οι δίδυμες Amy και Shelley Vol γεννήθηκαν στις 18 Οκτωβρίου 1995 (22 ετών). Οι αδερφές γεννήθηκαν στην Dordrecht και μεγάλωσαν στην Fijnaart. Το 2007 κέρδισαν το Junior Songfestival 2007 με το τραγούδι που έγραψαν οι ίδιες "Adem in, adem uit", λαμβάνοντας 36 βαθμούς στον ημιτελικό και τον τελικό. Εκπροσώπησαν την Ολλανδία στον Παιδικό Διαγωνισμό Τραγουδιού της Eurovision στο Ρότερνταμ, όπου κατέκτησαν την ενδέκατη θέση σε ένα σύνολο δεκαεπτά χωρών. Τον επόμενο χρόνο κυκλοφόρησαν έναν δίσκο με το τίτλο 300% και αργότερα, το 2011, κυκλοφόρησαν έναν δεύτερο δίσκο με τον τίτλο Sweet 16. Μετά από μια σύντομη αποχή από το τραγούδι μετά την κυκλοφορία του δεύτερου δίσκου τους το 2011, το συγκρότημα συμμετείχε στο τρίτο επεισόδιο των blind auditions της πέμπτης σεζόν του The Voice of Holland με το νέο τους όνομα "O'G3NE". Ερμήνευσαν το τραγούδι "Emotion" του Bee Gees και όλοι οι κριτές γύρισαν τις καρέκλες τους, ενώ οι ίδιες πήγαν στην ομάδα του Marco Borsato. Υπήρξαν αρκετά δημοφιλείς καθ'όλη την διάρκεια του σόου και ήταν οι επικρατέστερες να κερδίσουν. Τελικά έγιναν το πρώτο συγκρότημα που το κατάφερε αυτό. Το 2016 διαγωνίστηκαν στο ολλανδικό μουσικό τηλεοπτικό σόου De beste zangers van Nederland. Κυκλοφόρησαν τον τρίτο τους δίσκο, We Got This, στις 30 Σεπτεμβρίου 2016. Ο δίσκος αυτός κατέκτησε την πρώτη θέση στα ολλανδικά charts. Στις 29 Οκτωβρίου 2016 αποκαλύφθηκε ότι οι O'G3NE θα εκπροσωπούσαν την Ολλανδία στον Διαγωνισμό Τραγουδιού της Eurovision 2017, στο Κίεβο της Ουκρανίας. Το τραγούδι τους, "Lights and Shadows", κυκλοφόρησε στις 3 Μαρτίου 2017. Προκρίθηκαν στον τελικό του διαγωνισμού και κατέλαβαν την ενδέκατη θέση στον τελικό, με 150 βαθμούς. As lead artist As featured artist "Magic" is included on the Special Edition of We Got This "Take the Money and Run" did not enter the Dutch Top 100, but peaked at number 30 on the Single Tip chart. "Clown" is included on the Special Edition of We Got This "Lights and Shadows" is included on the Special Edition of We Got This "But I Do" did not enter the Dutch Top 100, but peaked at number 27 on the Single Tip chart.
263

Η τρέχουσα σελίδα αφορά το έτος 263 κατά το Γρηγοριανό ημερολόγιο Το έτος 263 (CCLXIII ) ήταν ένα κοινό έτος, το οποίο ξεκινούσε την Πέμπτη. Εκείνη την εποχή ήταν γνωστό ως το Έτος των Υπάτων Αλβίνου και Δέξτερου (ή, λιγότερο γνωστό, το έτος 1016 από Κτήσεως Κόσμου). Η ονομασία 263 έχει χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος ονομασίας των ετών στην Ευρώπη.

 Ρωμαϊκή Αυτοκρατορία Ο βασιλιάς Οδαίναθος της Παλμύρας αυτοανακηρύσσεται κυρίαρχος της περιοχής δυτικά του Ευφράτη Ποταμού και ανακηρύσσεται Δούκας της Ανατολής από τον Ρωμαίο αυτοκράτορα Γαλλιηνό. Κίνα Κατάκτηση του Σου από το Ουέι: το Κινεζικό κράτος του Σάο Ουέι κατακτά το Σου Χαν, ένα από τα δύο αντίπαλα κράτη. Ο Σίμα Τζάο, αντιβασιλέας του Σάο Ουέι, λαμβάνει και δέχεται τις Εννιά ωρεέςτην κρατική εξουσία και τον τίτλο του Δούκα του Τζιν από το Σάο Χουάν. Τέχνες και επιστήμες Ο Κινέζος μαθηματικός Λου Ουέι συγγράφει ένα σχολιασμό στα Εννιά Κεφάλαια της Μαθηματικής Τέχνης, περιγράφοντας αυτό που αργότερα θα αποκληθεί ως η Γκαουσιανή απαλοιφή, υπολογίζοντας το π και άλλα. Λικίνιος, Ρωμαίος αυτοκράτορας Λου Τσεν, Κινέζος πρίγκιπας του Σου Χαν Ρουάν Τζι, Κινέζος ποιητής και μουσικός (γεννιέται το 210) Ζουγκ Ζαν, Κινέζος στρατηγός του Σου Χαν (γεννιέται το 227)
Κρήτη και Κυρηναϊκή

Η Κρήτη και Κυρηναϊκή (λατινικά: Provincia Creta et Cyrenaica‎) ήταν συγκλητική επαρχία της Ρωμαϊκής Αυτοκρατορίας, ιδρυθείσα το 20 π.Χ. Περιελάμβανε το νησί της Κρήτης και την περιοχή της Κυρηναϊκής στη σημερινή Λιβύη.

 Ο Πτολεμαίος Απίων, τελευταίος βασιλέας του Ελληνιστικού Βασιλείου της Κυρηναϊκής κληροδότησε το βασίλειό του στην Ρωμαϊκή Δημοκρατία όταν απεβίωσε άτεκνος το 96 π.Χ. Η Ρώμη προθύμως αποδέχτηκε το κληροδότημα αυτό εκ μέρους του Πτολεμαίου Απίωνος, ωστόσο προτίμησε να αφήσει την διοίκηση στα χέρια τοπικών μοναρχών, παρά να θέσει την περιοχή υπό τον άμεσο έλεγχό της. Όμως, την δεκαετία του 70 π.Χ., εξεγέρσεις προερχόμενες από Εβραίους εποίκους ξεκίνησαν να προκαλούν αστάθεια στην επαρχία και η Σύγκλητος υποχρεώθηκε να αναλάβει δράση. Το 74 π.Χ., απέστειλε έναν χαμηλόβαθμο αξιωματούχο, τον καίστορα Κορνήλιο Λέντουλο Μαρκελλίνο, προκειμένου να προσαρτήσει επισήμως την Κυρηναϊκή ως ρωμαϊκή επαρχία και να επαναφέρει την τάξη. Το γεγονός πως η Σύγκλητος απέστειλε τόσο χαμηλόβαθμο αξιωματούχο καταδεικνύει τις πολιτικές δυσκολίες που η Δημοκρατία αντιμετώπιζε προκειμένου να κυβερνά την συνεχώς αυξανόμενη σε μέγεθος αυτοκρατορία, καθώς και την ευκολία με την οποία η Κυρηναϊκή ήταν διατεθειμένη να υποταχθεί στην Ρωμαϊκή διακυβέρνηση και την σταθερότητα την οποία η τελευταία θα έφερνε. Ο Μάρκος Αντώνιος Κρητικός επιτέθηκε στην Κρήτη το 71 π.Χ. και απωθήθηκε. Το 66 π.Χ., η Ρώμη απέστειλε τον Κουίντο Καικίλιο Μέτελλο, ο οποίος έπειτα από σκληρή εκστρατεία διάρκειας τριών ετών πέτυχε την κατάληψη της Κρήτης για λογαριασμό της Ρώμης το 69 π.Χ., ενώ ο ίδιος ο Μέτελλος έλαβε το προσωνύμιο "Κρητικός" ως τιμή για την κατάληψή του και υποταγή της Κρήτης. Το 63 π.Χ., η Κρήτη και η Κυρηναϊκή ενοποιήθηκαν εντός μίας επαρχίας, η οποία είχε ως πρωτεύουσά της την Γόρτυνα της Κρήτης. Καθώς η συγκεκριμένη ενοποίηση ήταν γεωγραφικά ακατάλληλη, ο Διοκλητιανός προχώρησε σε διαίρεση της επαρχίας το 298 μ.Χ. Άουλος Μινίκιος Ρούφος 71/72 μ.Χ. Κάτουλλος 72/73 Γάιος Αρίνιος Μόδεστος 73/74-74/75 Σίλο Άουλος Ιούλιος Κουαδράτος 84/85 Γάιος Πομπόνιος Γάλλος Δίδιος Ρούφος 88/89 Γάιος Μέμμιος [...] 98/99 Λούκιος Ελούφριος Σεβήρος 99/100 Λούκιος Αιμίλιος Ονωράτος Μεταξύ 97 και 118 Τίτος Βίμπιος Βάρος Μεταξύ 97 και 118 Σάλβιος Κάρος 134/135
PCMan File Manager

Το PCMan File Manager (εν συντομία: PCManFM) είναι ελαφρύ πρόγραμμα διαχείρισης αρχείων (αγγλικά: file manager) σχεδιασμένο για λειτουργικά συστήματα της οικογένειας του Unix. Είναι το προεπιλεγμένο πρόγραμμα του είδους του στο γραφικό περιβάλλον εργασίας LXDE, του οποίου και απετέλεσε το πρώτο συστατικό. Είναι ελεύθερο λογισμικό αδειοδοτημένο με την GNU General Public License και ακολουθεί τις προδιαγραφές του Freedesktop.org ώστε να εξασφαλίζεται η διαλειτουργικότητα με άλλα προγράμματα ελεύθερου λογισμικού.

 Δημιουργός του προγράμματος είναι ο Hong Jen Yee, γνωστός και με το ψευδώνυμο «PCMan», ο οποίος και παρουσίασε την πρώτη έκδοση του το 2006. Το PCManFM ήταν το πρώτο συστατικό του γραφικού περιβάλλοντος εργασίας που ξεκίνησε ο Hong Jen Yee, με την ονομασία LXDE. Έκτοτε το LXDE επεκτάθηκε και πλέον αποτελεί ένα πλήρες γραφικό περιβάλλον εργασίας για λειτουργικά συστήματα της οικογένειας του Unix, όπως το Linux, το οποίο έχει χαμηλές απαιτήσεις σε υπολογιστικούς πόρους και αναπτύσσεται από ομάδα εθελοντών από όλο τον κόσμο. Το PCManFM παρέχει λειτουργικότητα παρόμοια με αυτή των περισσότερων προγραμμάτων του είδους του, όπως bookmarks, «κάδο ανακύκλωσης» για την διαχείριση των αρχείων προς διαγραφή, συσχετισμό τύπων αρχείων με τα κατάλληλα προγράμματα για την επεξεργασία τους και δυνατότητα drag & drop.Υποστηρίζει πλήρως το GVFS (GNOME Virtual File System) χάρη στο οποίο είναι δυνατή η πρόσβαση σε απομακρυσμένα συστήματα αρχείων (sftp, webdav, smb και άλλα). Επίσης, αξιοποιώντας το GVFS, είναι δυνατή η διαχείριση αρχείων σε εξωτερικές μονάδες μνήμης. Το πρόγραμμα έχει ακόμα την δυνατότητα αναζήτησης αρχείων στο σύστημα και επιτρέπει το άνοιγμα πολλών παραθύρων τα οποία διατάσσονται σε μενού με καρτέλες (tab), με διάταξη παρόμοια με αυτή πολλών φυλλομετρητών. Thunar, το προεπιλεγμένο πρόγραμμα διαχείρισης αρχείων στο Xfce Xfe, ελαφρύ πρόγραμμα διαχείρισης αρχείων για λειτουργικά συστήματα της οικογένειας του Unix Nautilus, το προεπιλεγμένο πρόγραμμα διαχείρισης αρχείων στο GNOME Konqueror, το προεπιλεγμένο πρόγραμμα διαχείρισης αρχείων στο KDE Επίσημη ιστοσελίδα Αρχειοθετήθηκε 2018-02-18 στο Wayback Machine. (Αγγλικά) H σελίδα του προγράμματος στο SourceForge.net (Αγγλικά) H σελίδα του προγράμματος στο Launchpad.net (Αγγλικά) Η σελίδα για το πρόγραμμα στο ArchWiki (Αγγλικά)
Πάρε τον Σολ

To Πάρε τον Σολ (πρωτότυπος αγγλικός τίτλος: Better Call Saul) είναι αμερικανική σειρά που ανήκει στα είδη της εγκληματικής σειράς και του νομικού δράματος, παραγωγής των Βινς Γκίλιγκαν και Πίτερ Γκουλντ. Η σειρά αποτελεί μέρος της σειράς Breaking Bad και αποτελεί ουσιαστικά μια παράγωγη σειρά, spin-off, σίκουελ και πρίκουελ της σειράς Breaking Bad.

 Χρονολογικά τοποθετείται στις αρχές της δεκαετίας του 2000, στο Αλμπουκέρκη, του Νιου Μέξικο, με κύριο πρωταγωνιστή τον Jimmy McGill, έναν λοποδύτη και δικηγόρο, ο οποίος αργότερα μετατρέπεται στον εγωκεντρικό Saul Goodman, χαρακτήρας που τον υποδύεται ο Μπομπ Όντενκερκ. Παράλληλα, η σειρά δείχνει και τον ηθικό ξεπεσμό του πρώην αστυνομικού Mike Ehrmantraut, ο οποίος εμπλέκεται με μεξικανικό καρτέλ, ώστε να ενισχύσει οικονομικά τη χήρα γυναίκα του γιου του, ρόλος που υποδύθηκε από τον Τζόναθαν Μπανκς. Η πλοκή της σειράς ξεκινά με τον καιροσκόπο McGill και την άσχημη σχέση που είχε δημιουργηθεί με τον αδελφό του Chuck McGill. Ενώ στην αρχή, παρουσιάζεται και η γνωριμία του πρώτου με τον Mike Ehrmantraut . Στις πρώτες σεζόν, ο ήρωας γνωρίζει και την κατοπινή σύζυγό του Kim Wexler, η οποία εργαζόταν τότε στην δικηγορική φίρμα του αδελφού του και του Howard Hamlin, ρόλοι που υποδύθηκαν από τους Ρέι Σίχορν και Πάτρικ Φάμπιαν. Μετά τα μέσα η σειρά αρχίζει και επικεντρώνεται περισσότερο στο καρτέλ και συγκεκριμένα στην επιχείρηση Los Pollos Hermanos, όπου η οικογένεια Salamanca, με πρωτεργάτη τον Lalo Salamanca, προσπαθεί να διακόψει, χαρακτήρας που υποδύθηκε ο Τόνι Ντάλτον και ο οποίος γίνεται ο κύριος κακοποιός της σειράς προς το τέλος της. Η σειρά έκανε πρεμιέρα στις 8 Φεβρουαρίου του 2015, στο AMC και ολοκληρώθηκε στις 15 Αυγούστου του 2022, μετά από έξι σεζόν και 63 επεισόδια. Σε γενικές γραμμές η σειρά εκθειάστηκε από τους κριτικούς και επαινέθηκε ιδιαιτέρως για το σενάριο της, το γράψιμο χαρακτήρων της, την υποκριτική της και την κινηματογράφησή της και θεωρήθηκε μια από τις καλύτερες σειρές που δημιουργήθηκαν ποτέ, οπότε και κατ'επέκταση μία αξιοθαύμαστη συνέχιση της πολύ επιτυχημένης σειράς Breaking Bad. Η σειρά έλαβε πάρα πολλές υποψηφιότητες από διάφορες εγκεκριμένες διοργανώσεις όπως 46 υποψηφιότητες στα Βραβεία Έμμυ Ζώνης Υψηλής Τηλεθέασης, 15 στα Βραβεία Ένωσης Συγγραφέων της Αμερικής, 14 στα Τηλεοπτικά Βραβεία της Επιλογής των Κριτών, 6 στα Βραβεία Σωματείου Ηθοποιών και 4 στις Χρυσές Σφαίρες. Διάφοροι χαρακτήρες επαναεμφανίστηκαν στη σειρά από το Breaking Bad, ερμηνεύοντας τους ίδιους ρόλους όπως ο Τζιανκάρλο Εσποσίτο ως Gus Fring και ο Μαρκ Μάγκολις, ως Hector Salamanca.Ο 6ος (και τελευταίος) κύκλος της σειράς είναι χωρισμένος σε δύο μέρη, με το πρώτο μέρος να προβάλλεται από τις 18 Απριλίου 2022 έως τις 23 Μαΐου 2022, με σύνολο 7 επεισόδια, και το δεύτερο από τις 11 Ιουλίου 2022 έως τις 15 Αυγούστου 2022, με σύνολο 6 επεισόδια. Ο 6ος κύκλος ήταν ο μεγαλύτερος (σε διάρκεια) σε σχέση με τους άλλους 5, καθώς ολοκληρώθηκε σε 13 επεισόδια. Better Call Saul – επίσημη σελίδα της σειράς στη σελίδα του AMC Πάρε τον Σολ στο Netflix Πάρε τον Σολ στην IMDb
Ελισάβετ Ελένη φον Φίερεγκ

Η Ελισάβετ-Ελένη, γερμ. Elizabet-Helene von Vieregg (4 Μαΐου 1679 - 27 Ιουνίου 1704) από τον Οίκο του Φίερεγκ ήταν κόρη υπουργού της Πρωσίας και με τον γάμο της έγινε βασίλισσα της Δανίας. Ο άνδρας της ήταν δίγαμος.

 Ήταν κόρη του Άνταμ-Όττο φον Φίερεγκ από το Μεκλεμβούργο, υπουργού της Πρωσίας και πρέσβη της στην Κοπεγχάγη το διάστημα 1698-1706. Η Ελισάβετ-Ελένη έγινε κυρία των τιμών της Σοφίας Εδβίγης πριγκίπισσας της Δανίας, κόρης του Χριστιανού Ε΄ της Δανίας. Το ίδιο έτος (1699) σχετίστηκε με τον Φρειδερίκο (Δ΄), αδελφό της Σοφίας-Χέντβιχ, ο οποίος το έτος αυτό διαδέχθηκε τον πατέρα του. Η σχέση ήταν αρχικά μυστική, αλλά ανακαλύφθηκε το 1701, όταν ένα γράμμα του πατέρα της -στο οποίο υπερασπιζόταν τη σχέση τους- δημοσιοποιήθηκε. Το 1703 παντρεύτηκε μυστικά τον Φρειδερίκο Δ΄ της Δανίας, που έτσι έγινε δίγαμος, καθώς η σύζυγός του Λουίζα του Μεκλεμβούργου-Γκύστρο ζούσε. Ο βασιλιάς της έδωσε την ιδιοκτησία Άντφορσκοφ και τον τίτλο της κόμισσας του Άντφορσκοφ. Οι εκκλησιαστικές αρχές δεν το είχαν απαγορεύσει, καθώς δεχόταν τη βιβλική πολυγαμία των Εβραίων πατριαρχών. Γέννησε τον Φρειδερίκο και απεβίωσε στη γέννα. Ο Φρειδερίκος Δ΄ της έκανε επιτηδευμένη δημόσια κηδεία. Έπειτα από το τέλος της αντικαταστάθηκε ως βασιλική ερωμένη από την Καρλόττα Ελένη φον Σίντελ, κυρία των τιμών. Παντρεύτηκε ως δεύτερη σύζυγος τον Φρειδερίκο Δ΄ των Όλντενμπουργκ βασιλιά της Δανίας. Ο γάμος ήταν μοργανατικός και ο άνδρας της έγινε δίγαμος, καθώς ήταν ταυτόχρονα νυμφευμένος με τη Λουίζα του Μεκλεμβούργου-Γκύστρο. Η Ελισάβετ-Ελένη είχε τέκνο: Φρειδερίκος Γκύλντενλεβε 1704-1705. Dansk biografisk leksikon
NGC 551

Ο NGC 551 είναι σπειροειδής γαλαξίας στον αστερισμό Ανδρομέδα. Εκτιμάται ότι απέχει περίπου 205 εκατομμύρια έτη φωτός από τον Γαλαξία μας και ανακαλύφθηκε την 21η Σεπτεμβρίου 1786 από τον αστρονόμο Ουίλιαμ Χέρσελ (William Herschel).

 Δεδομένα για το NGC 551 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 551 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 551 στο Wikimedia Commons
Α΄ κατηγορία ΠΟΕΛ

Η Α΄ Κατηγορία ΠΟΕΛ είναι ένα τοπικό, ποδοσφαιρικό πρωτάθλημα το οποίο διοργανώνεται από την Ποδοσφαιρική Ομοσπονδία Επαρχίας Λευκωσίας (ΠΟΕΛ) απο το 1956. Στο πρωτάθλημα αυτό συμμετέχουν ομάδες μέλη της ΠΟΕΛ. Αποτελεί ένα από τα πρωταθλήματα του αγροτικού (τοπικού) ποδοσφαίρου της Κύπρου. Πολυνίκης ομάδα του θεσμού είναι η Πρόοδος Καϊμακλίου με 6 κατακτήσεις. Από το πρωτάθλημα αυτό καθορίζεται η ομάδα που θα εκπροσωπήσει την ΠΟΕΛ στο Πρωτάθλημα πρωταθλητριών ΣΤΟΚ και οι ομάδες της ΠΟΕΛ που θα συμμετάσχουν στο Πρωτάθλημα Ένταξης ΣΤΟΚ μέσα από το οποίο καθορίζονται οι ομάδες που θα συμμετάσχουν στην Επίλεκτη κατηγορία ΣΤΟΚ, το χαμηλότερο επίπεδο εθνικού πρωταθλήματος της Κύπρου. Η Α΄ κατηγορία ΠΟΕΛ βρίσκεται στο 5ο επίπεδο στο σύστημα ποδοσφαιρικών πρωταθλημάτων ανδρών Κύπρου, στο οποίο βρίσκονται όλα τα πρωταθλήματα Α΄ κατηγορίας των τοπικών ομοσπονδιών.

 Στο πρωτάθλημα συμμετέχουν 12 ομάδες. Διεξάγονται δύο γύροι, όπου η κάθε ομάδα αντιμετωπίζει όλες τις υπόλοιπες ομάδες εντός και εκτός έδρας. Η πρωταθλήτρια ομάδα συμμετέχει στο Πρωτάθλημα πρωταθλητριών ΣΤΟΚ. Οι πρώτες ομάδες (ο αριθμός διαφοροποιείται από τη ΣΤΟΚ) συμμετέχουν (αν το επιθυμούν) στο Πρωτάθλημα Ένταξης ΣΤΟΚ. Οι ομάδες που συμμετέχουν στο πρωτάθλημα Α΄ κατηγορίας 2023-24 είναι: ΑΕΛ Λακατάμιας ΑΕ Σιάς Αναγέννηση Λυθροδόντα Αναγέννηση Παλλούριωτισσας Αναγέννηση Τσερίου Άτλας Αγλαντζιάς ΑΠΟ Αγίου Επιφανίου ΑΠΟΠ Παλαικύθρου ΑΠΟΦ Φαρμακά Αρίων Εργατών Ελπίδα Αφάνειας Πρόοδος Καϊμακλίου Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου. Τις περιόδους 1958-59 και 1959-60 το πρωτάθλημα διεξήχθη σε ομίλους και δεν έγιναν αγώνες για ανάδειξη πρωταθλήτριας ομάδας ομοσπονδίας. Την περίοδο 1962-63 στον τελικό για ανάδειξη πρωταθλήτριας ομάδας ομοσπονδίας αγωνίστηκαν οι ομάδες Ονήσιλος Γερολάκκου-Ερμής Τραχωνίου. Δεν είναι γνωστό το αποτέλεσμα. Την περίοδο 1963-64 το πρωτάθλημα δεν διεξήχθη εξ'αιτίας των δικοινοτικών ταραχών. Για τις περιόδους 1965-66 και 1967-68 δεν έχουν βρεθεί στοιχεία και δεν είναι γνωστό αν έγιναν αγώνες για ανάδειξη πρωταθλήτριας ομάδας ομοσπονδίας. Την περίοδο 1974-75 το πρωτάθλημα καθυστέρησε να ξεκίνησει λόγω της τουρκικής εισβολής στην Κύπρο και ως εκ τούτου δεν έγιναν αγώνες για ανάδειξη πρωταθλήτριας ομάδας της ομοσπονδίας. Την περίοδο 2019-20 το πρωτάθλημα διακόπηκε 2 αγωνιστικές πριν την ολοκλήρωση του εξ'αιτίας της πανδημίας του κορωνοιού. Το πρωτάθλημα απονεμήθηκε στην πρωτοπόρο ομάδα Πρόοδος Καϊμακλίου μετά από απόφαση της ομοσπονδίας.Την περίοδο 2020-21 το πρωτάθλημα διακόπηκε εξ'αιτίας της πανδημίας του κορωνοιού. Μέχρι το 2013 το πρωτάθλημα της ΠΟΕΛ διεξαγόταν σε ομίλους και οι πρωταθλήτριες των ομίλων έδιναν αγώνες νοκ-αουτ για την ανάδειξη πρωταθλήτριας ομάδας της ομοσπονδίας. Ο πιο κάτω πίνακας παρουσιάζει τις κατακτήσεις πρωταθλημάτων ομίλων άνα ομάδα: Ποδόσφαιρο στην Κύπρο Σύστημα ποδοσφαιρικών πρωταθλημάτων Κύπρου Κύπελλο Α΄ κατηγορίας ΠΟΕΛ Κοσιάρης, Σάββας (2018). Αντέχουμε! 60 χρόνια ΠΟΕΛ 1958-2018. Playfair Publications. poelfootball.wixsite.com/poelfootball
Ματθαίος Μαρουκάκης

Ο Ματθαίος Μαρουκάκης (γεν. 4 Ιανουαρίου 1990 στην Αθήνα) είναι Έλληνας επαγγελματίας επιθετικός ποδοσφαιριστής, διεθνής με την Εθνική Ελπίδων. Από τον Ιούνιο του 2013 αγωνίζεται στον Αθλητική Ένωση Λάρισας, την Α΄ Εθνική κατηγορία. Έχει ύψος 1,85μ και αγωνίζεται στο δεξί άκρο και στο κέντρο της επίθεσης. Έχει ξεπεράσει τις 100 συμμετοχές στη Β΄ Εθνική.

 Ο Ματθαίος Μαρουκάκης κατάγεται από τη Λήμνο, από το χωριό Άγιος Δημήτριος, όπου έζησε τα παιδικά του χρόνια. Εκεί ξεκίνησε το ποδόσφαιρο σε ηλικία 12 ετών στην τοπική ομάδα Κεραυνός Αγίου Δημητρίου, με την οποία κατέκτησε το τοπικό πρωτάθλημα το 2007 και το Κύπελλο Λήμνου το 2006. Την τελευταία σεζόν 2006-07 αναδείχθηκε πρώτος σκόρερ της ομάδας του με με 24 γκολ σε 22 ματς. Στη συνέχεια εγκαταστάθηκε στην Αθήνα, με σκοπό να σπουδάσει προγραμματιστής. Παράλληλα εντάχθηκε στο δυναμικό της Γ.Σ. Καλλιθέα, αρχικά στην ομάδα των νέων και συνέχισε σε επαγγελματικό επίπεδο πλέον στη Β΄ Εθνική. Έκανε πέντε γεμάτες σεζόν και κλήθηκε στην Εθνική Ελπίδων, με την οποία αγωνίστηκε στις 11 Νοεμβρίου 2011 σε αγώνα κατά της Γερμανίας για τα προκριματικά του EURO 2011/13.Τον Ιούνιο του 2013 προσέλκυσε το ενδιαφέρον του Πανιωνίου, στον οποίο υπέγραψε συμβόλαιο αλλά τον Ιανουάριο του 2014 αποδεσμεύτηκε και μεταπήδησε στον Ιωνικό. Ακολούθως, έπαιξε για μία σεζόν στην Παναχαϊκή. Στις 31 Ιουλίου 2015 υπέγραψε τριετές συμβόλαιο με την ΑΕ Λάρισας. Έκανε ένα εξαιρετικό ξεκίνημα στο πρωτάθλημα σκοράροντας 7 τέρματα στις πρώτες 8 αγωνιστικές. Στο τέλος της αγωνιστικής περιόδου πανηγύρισε την άνοδο στην Α΄ Εθνική. Στην ομάδα της Λάρισας παρέμεινε μέχρι τις 31 Δεκεμβρίου 2016. Στις 2 Ιανουαρίου 2017 υπέγραψε συμβόλαιο συνεργασίας με την ομάδα των Τρικάλων, όπου όμως αποχώρησε δύο μήνες αργότερα. 1Συμπεριλαμβάνονται 6 αγώνες και 1 γκολ των πλέι-οφ. Προφίλ ποδοσφαιριστή. Ματθαίος Μαρουκάκης. Προσωπικά στατιστικά.
Θριές

Στην ελληνική μυθολογία με το συλλογικό όνομα Θριές (Θριαί) ήταν γνωστές τρεις Νύμφες που έμεναν στον Παρνασσό και τις θεωρούσαν κόρες του θεού Απόλλωνα, καθώς και οι τρεις είχαν μαντικές ικανότητες.

 Σύμφωνα με μία άλλη παράδοση (από σπάραγμα του Φιλοχόρου), οι Θριές ήταν θυγατέρες του Δία και τροφοί του Απόλλωνα, του οποίου ιέρειες παρέμειναν. Στις Θριές απέδιδαν την επινόηση να μαντεύουν το μέλλον από τα χαλίκια, που τα έριχναν μέσα σε ένα κανάτι. Τα χαλίκια αυτά ονομάζονταν επίσης «θριαί». Το ίδιο πράγμα είχε διδάξει και ο Απόλλων στον θεό Ερμή. Οι Θριές είχαν τα ονόματα Μέλαινα, Κλεοδώρα (= περίφημη για τα δώρα ή τα χαρίσματά της) και Δάφνις. Τους απέδιναν τον χαρακτηρισμό «Σεμναί». Οι Θριές αγαπούσαν πολύ το μέλι και γι' αυτό όταν πήγαιναν να τις ρωτήσουν τα μελλοντικά γεγονότα τους προσέφεραν μέλι. Ο «Ομηρικός Ύμνος» στον Ερμή τις αναφέρει ως φτερωτές και γράφει: «Από την κατοικία τους πετούν πότε εδώ και πότε εκεί, τρεφόμενες με μέλι... Και όταν εμπνέονται τρώγοντας το κίτρινο μέλι, είναι πρόθυμες να πουν την αλήθεια. Αλλά αν στερηθούν το γλυκό φαΐ των θεών, τότε λένε ψέματα». Με άλλα λόγια, οι Θριές είναι προσωποποιήσεις μελισσών, αφού και τα κεφάλια τους περιγράφονται ως λευκά (όπως κάποτε των μελισσών από τη γύρη). Στον ομηρικό ύμνο συγχέονται και με τις Κωρύκειες, Νύμφες των «προφητικών πηγών» του Παρνασσού. Στο «Λεξικό της Σούδας» υπάρχει ένα σχόλιο ότι «αποκαλούν την τρέλα των ποιητών θρίασιν». Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος Χάρη Πάτση, Αθήνα 1969